கேள்வி: மெத்தில் வினைல் ஈதர் - தயாரிப்பு என்பது என்ன?
பதில்: ஒரு காரம் (வேதியியல்) முன்னிலையில் அசிட்டிலீன் மற்றும் மெத்தனால் வினைபுரியச் செய்து மெத்தில் வினைல் ஈதரை தயாரிக்கலாம்.
கேள்வி: மெத்தில் வினைல் ஈதர் - வினைகள் பற்றி தகவல் சொல்.
பதில்: மெத்தில் வினைல் ஈதர் மூலக்கூறின் ஆல்க்கீன் பகுதி பல வழிகளில் வினையாற்றுகிறது. இப்பண்பு பலபடியாக்கல் வினைக்கும் பாலிவினைல் ஈதர்களை உருவாக்கவும் வழிவகுக்கிறது. பலபடியாக்கல் வினை பொதுவாக போரான் முப்புளோரைடு போன்ற லூயிசு அமிலங்களும் காரங்களும் கொண்டு தொடங்கப்படுகிறது.. வினைல் அசிடேட்டு மற்றும் வினைல் குளோரைடு ஆகியவற்றை பலபடியாக்கம் செய்து முறையே பாலிவினைல் அசிடேட்டு மற்றும் பாலிவினைல் குளோரைடை உருவாக்குவது போன்ற வினைத்திறன் முறையை இவ்வினையும் ஒத்ததாக உள்ளது. மெத்தில் வினைல் ஈதர் [4+2] வளையக்கூட்டு வினைகளிலும் பங்கேற்கிறது. அக்ரோலின் உடனான இதன் வினை குளுடரால்டிகைடை வணிக ரீதியாகத் தயாரிக்கும் முறையின் முதல் படியாகும். ஆக்சிசன் ஒட்டிய வினைல் கார்பனில் ஆல்க்கீன் புரோட்டான் நீக்கம் செய்ய இயலும். குறிப்பாக, இந்த அணுகுமுறை சிலிக்கான், செருமேனியம் மற்றும் வெள்ளீயம் ஆகியவற்றின் பல்வேறு அசைல் வழிப்பெறுதிகளை தயாரிக்க அனுமதிக்கிறது. இவற்றை மற்ற வழிகளில் எளிதாக உருவாக்க முடியாது.